Garth Brooks
Store norske leksikon,Kunst og estetikk,Musikk,Populærmusikk,Country og bluegrass,Amerikanske country- og bluegrassartister
Garth Brooks er en amerikansk countrysanger og komponist. Han fikk sitt gjennombrudd i 1989, og hadde i 1990-årene enorm suksess med sin moderne countrymusikk som er sterkt preget av pop og rock.
Han vokste fra 1967 opp i Yukon, som er en forstad til Oklahoma City. Hans mor var countrysanger. Album Flere av Brooks tidlige album er blant tidenes mest solgte i USA, uansett sjanger. Det andre albumet, No Fences, ble solgt i 17 millioner eksemplarer og lå på Billboard-lista i 41 uker. Oppfølgeren Ropin' The Wind solgte 14 millioner eksemplarer og lå atten uker på toppen i USA. Tre av dets låter, Shameless, What She's Doing Now og The River, nådde også på førsteplass. I 1999 skiftet Brooks, iallfall for en stund, både navn, utseende og musikkstil, og utga albumet Garth Brooks In...The Life Of Chris Gaines. Dette var i forbindelse med et filmprosjekt, men filmen ble aldri noe av, og det hele ble slaktet av kritikerne. Som Chris Gaines fikk han imidlertid sin største hit på de amerikanske poplistene: Lost In You. I 2001 kom Brooks sterkt tilbake med eget navn og moderne countrymusikk på albumet Scarecrow. Country-listetoppere, 1989-1998 If Tomorrow Never Comes The Dance Friends In Low Places Unanswered Prayers Two Of A Kind Workin' On A Full House The Thunder Rolls Shameless What She's Doing Now The River Somewhere Other Than Tonight That Summer Ain't Going Down (Til The Sun Comes Up) American Honky-Tonk Bar Association She's Every Woman The Beaches Of Cheyenne Longneck Bottle Two Piña Coladas To Make You Feel My Love Utvalgte album Garth Brooks (1989)  No Fences (1990)  Ropin' The Wind (1991)  Beyond The Season (1992; juleplate)  The Chase (1992)  In Pieces (1993)  Fresh Horses (1995)  Sevens (1997)  Garth Brooks In...The Life Of Chris Gaines (1999; under navnet Chris Gaines)  Scarecrow (2001)  The Lost Sessions (2005) Les mer i Store norske leksikon country musikk i USA Eksterne lenker Garth Brooks